આ અંગે મળતી વિગતો અનુસાર અમરેલીના ઘાંચીવાડ વિસ્તારમાં રહેતા અલ્તાફભાઈ અબ્દુલભાઇ રાઠોડના ઘરની સામે ઇબ્રાહીમભાઇ સૈયદે પોતાની કાર ચાર દિવસથી રાખી હતી જેથી અલ્તાફભાઈની પત્નીએ ઈબ્રાહીમભાઈની પત્ની જીલુબેનને કાર હટાવી લેવાનું કહેતા જેથી સારૂ ન લાગતા જીલુબેન ઇબ્રાહીમભાઇ, મોહસીન ઇકબાલ સેલોત, ઈદ્રીશ ગનીભાઇ સેલોત, અંજુમ ઇકબાલભાઇ સેલોત, અને ઇમરાન ઓસમાણ સેલોત સહિતના એકસંપ કરી અલ્તાફભાઈ રાઠોડ અને તેમના કુટુંબીઓ ઉપર હથિયારો વડે અને ઢીકાપાટુનો માર માર્યો હતો અને ઇકબાલ ઉર્ફે ભોપાએ પોતાના ઘરમાંથી બંદૂક લઇ આવી હવામાં ૪ રાઉન્ડ ફાયરિંગ કર્યું હતું જેથી ઘાંચીવાડ વિસ્તારમાં ફાયરિંગની ઘટનાને લઇ સમગ્ર શહેરમાં ભારે ખળભળાટ મચ્યો હતો.